# Zmluva č. ...................

**o dodávke pitnej vody z verejného vodovodu** uzatvorená podľa príslušných ustanovení zákona č. 442/2002 Z. z., o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach, v znení neskorších predpisov (ďalej len **Zákon o verejných vodovodoch a verejných kanalizáciách**)

**Zmluvné strany:**

|  |  |  |  |
| --- | --- | --- | --- |
| **Dodávateľ:** | **Trnavská vodárenská spoločnosť, a.s.** | | |
| sídlo: | Priemyselná 10, 921 79 Piešťany, Slovenská republika | |
| registrácia: Obchodný register Okresného súdu Trnava, Oddiel Sa, Vložka č.10263/T | | |
| IČO: 36 252 484 | DIČ: 2020172264 | IČ DPH: SK2020172264 |
| číslo účtu IBAN:SK0711000000002924123384 BIC: TATRSKBX | | |
| zastúpená: | Ing. Radovan Foltinský, predseda predstavenstva  Ing. Julie Kováčová, obchodný riaditeľ  na základe poverenia predstavenstva spoločnosti Trnavská vodárenská spoločnosť, a.s. | |
| (ďalej tiež len **Dodávateľ**) | | |
| **Odberateľ:** | **Meno a Priezvisko:**  bydlisko:  doruč. adresa:  dátum nar.:  Štátna príslušnosť:  Kontakt: | | |
| (ďalej tiež len **Odberateľ**) | | |

(Dodávateľ a Odberateľ ďalej spolu tiež len **Zmluvné strany** a každý samostatne tiež len **Zmluvná strana**).

**Článok I  
Úvodné ustanovenia**

1. Na zabezpečenie dodávky pitnej vody z verejného vodovodu podľa Článku II (*Predmet Zmluvy*) tejto Zmluvy, uzatvárajú Zmluvné strany túto zmluvu o dodávke pitnej vody (ďalej len **Zmluva**), ktorej prílohou a neoddeliteľnou súčasťou sú Všeobecné obchodné podmienky dodávky pitnej vody a odvádzania odpadových vôd (ďalej len **VOP**). Odberateľ podpisom tejto Zmluvy potvrdzuje, že si VOP prevzal.

**Článok II  
Predmet Zmluvy**

1. Dodávateľ sa zaväzuje poskytovať Odberateľovi dohodnuté plnenia za odplatu a za podmienok dohodnutých v tejto Zmluve.
2. Dodávateľ sa zaväzuje poskytovať Odberateľovi dohodnuté plnenia podľa tejto Zmluvy v mieste a rozsahu takto:

|  |  |  |  |  |
| --- | --- | --- | --- | --- |
| Adresa odberného miesta | Odberné miesto | Predmet Zmluvy\* | Účel použitia\*\* | Stav\*\*\* |
| .................... | ........ |  | ........ |  |

\* možnosti predmetu Zmluvy:

* 1. dodávka pitnej vody z verejného vodovodu (ďalej len **dodávka vody**)

\*\* možnosti účelu použitia: stavebný, domácnosť, ostatné

\*\*\*stav: vodné, je v tabuľke uvedené v m3/dátum.

1. Množstvo vody odobratej verejným vodovodom sa zistí alebo určí podľa tejto Zmluvy a príslušných ustanovení VOP a bude fakturované Dodávateľovi **štvrťročne.**

**Článok III  
Právny vzťah Odberateľa k nehnuteľnosti**

1. Odberateľ vyhlasuje, že k nehnuteľnosti, pre ktorú je odberné miesto uvedené v ods. 2 Článku II (*Predmet Zmluvy*) Zmluvy zriadené, má výlučné vlastnícke právo, ktoré ho oprávňuje uzatvoriť túto Zmluvu a vykonávať práva a plniť povinnosti Odberateľa vyplývajúce mu z tejto Zmluvy.
2. Neoddeliteľnou súčasťou tejto Zmluvy je príloha č. 2, ktorú tvorí výpis príslušného listu vlastníctva vzťahujúceho sa k nehnuteľnosti v zmysle ods. 1 tohto Článku III (*Právny vzťah Odberateľa k nehnuteľnosti*) Zmluvy.

**Článok IV  
Cena, spôsob úhrady faktúry za dodanie tovaru a služieb**

1. Odberateľ sa zaväzuje uhrádzať Dodávateľovi platby za dodávku vody podľa tejto Zmluvy a platných a účinných VOP.
2. Ak je Odberateľ v omeškaní s plnením platby alebo časti platby za dodávku vody podľa tejto Zmluvy má Dodávateľ nárok na zaplatenie úroku z omeškania vo výške ustanovenej príslušnými právnymi predpismi Slovenskej republiky z dlžnej sumy za každý začatý deň omeškania, a to aj v prípade, ak medzičasom došlo k čiastočnej alebo úplnej úhrade príslušnej faktúry.
3. Ceny za dodávku vody budú stanovené v súlade s rozhodnutím Úradu pre reguláciu sieťových odvetví Slovenskej republiky a sú uverejnené na internetovej stránke Dodávateľa [www.tavos.sk](http://www.tavos.sk).
4. Faktúry za dodávku vody budú vystavené v súlade so zákonom č. 222/2004 Z.z., o dani z pridanej hodnoty, v znení neskorších právnych predpisov a v súlade s ostatnými právnymi predpismi Slovenskej republiky.
5. Odberateľ

* má záujem a výslovne podpisom tejto Zmluvy súhlasí so zasielaním faktúr za dodávku vody vystavených Dodávateľom v elektronickej podobe na emailovú adresu Odberateľa uvedenú v záhlaví tejto Zmluvy;
* má záujem a výslovne podpisom tejto Zmluvy súhlasí so zasielaním faktúr za dodávku vody vystavených Dodávateľom v písomnej (tlačenej) podobe na adresu Odberateľa uvedenú v záhlaví tejto Zmluvy.

**Článok V  
Ukončenie Zmluvy**

1. Zmluvu možno ukončiť:
2. dohodou Zmluvných strán, pre ktorej platnosť sa vyžaduje písomná forma a ktorá musí byť podpísaná obidvoma Zmluvnými stranami,
3. písomnou výpoveďou,
4. písomným odstúpením od Zmluvy, alebo
5. z iných dôvodov výslovne upravených vo VOP alebo v Zákone o verejných vodovodoch a verejných kanalizáciách.
6. Účinnosť zmluvy sa taktiež ukončuje dňom, keď Dodávateľ uzatvorí zmluvu so zhodným predmetom plnenia (v relácii na Článok II ods. 2 tejto Zmluvy), pre rovnaké odberné miesto s iným odberateľom..
7. Akékoľvek peňažné ale aj nepeňažné nároky Dodávateľa voči Odberateľovi vyplývajúce z tejto Zmluvy zostávajú nedotknuté ukončením zmluvného vzťahu založeného touto zmluvou spôsobmi podľa ods. 1 a 2 tohto čl. zmluvy.

**Článok VI  
Vybudovanie pripojenia na verejnú vodovodnú sieť**

1. Zmluvné strany sa taktiež dohodli na tom, že v lehote do ....... dní odo dňa platnosti tejto zmluvy dodávateľ zabezpečí pre odberateľa pripojenie na verejnú vodovodnú sieť v k. ú. Križovany nad Dudváhom/Opoj/Vlčkovce, čo zahŕňa vybudovanie vodomernej šachty, vodomernej zostavy a realizáciu predprípravy na napojenie rozvodov nehnuteľnosti na verejný vodovod. Technická špecifikácia vodomernej šachty, vodomernej zostavy aj predprípravy na napojenie pre odberateľa (prípadne aj nákres - potvrdiť/vypustiť), tvorí Prílohu č. 3 zmluvy. Zhotoviteľa obstará dodávateľ v súlade so svojimi internými predpismi, čo odberateľ podpisom tejto zmluvy akceptuje. Dodávateľ prostredníctvom svojho technického dozora bude kontrolovať a odsúhlasovať realizované pripojenie na verejnú vodovodnú sieť v rozsahu podľa tohto odseku tohto článku zmluvy.

2. Náklady na realizáciu pripojenia odberateľa na verejnú vodovodnú sieť v rozsahu podľa predchádzajúceho odseku tohto článku zmluvy znáša v celom rozsahu dodávateľ bez nároku na kompenzáciu zo strany odberateľa.

3. Odberateľ sa zaväzuje riadne užívať vybudované pripojenie na verejnú vodovodnú sieť v rozsahu podľa odseku 1 tohto článku zmluvy, zaväzuje sa k vynaloženiu maximálneho úsilia vo vzťahu k predchádzaniu poškodenia alebo zničenia tohto vybudovaného pripojenia a zaväzuje sa dodávateľovi oznámiť akékoľvek vady, ktoré sa na predmetnom vybudovanom pripojení vyskytnú počas jeho užívania odberateľom. Odberateľ nemá nárok na akúkoľvek kompenzáciu z titulu náhrady škody v prípade, ak mu táto vznikne v dôsledku vady na vybudovanom pripojení na verejnú vodovodnú sieť podľa odseku 1 tohto článku zmluvy. V prípade, ak vybudované pripojenie podľa odseku 1 tohto článku zmluvy bude poškodené alebo zničené v dôsledku konania alebo nekonania odberateľa, hoci aj z nedbanlivosti, zaväzuje sa odberateľ kompenzovať dodávateľovi akékoľvek náklady nevyhnutne potrebné na zabezpečenie opravy vybudovaného pripojenia podľa odseku 1 tohto článku zmluvy.

4. Odberateľ berie na vedomie, že právo dodávateľa na vodné vzniká vtokom vody do potrubia napojeného bezprostredne za meradlom a zaväzuje sa dodávateľovi uhradiť vodné aj v prípade, ak voda dodávaná verejným vodovodom unikne za meradlom v dôsledku vady alebo poškodenia pripojenia na verejnú vodovodnú sieť podľa ods. 1 tohto článku zmluvy.

5. Odberateľ vyhlasuje, že nehnuteľnosť podľa čl. II ods. 2 zmluvy sa nachádza v jeho výlučnom vlastníctve, rovnako ako aj pozemky, na ktorých bude pripojenie nehnuteľnosti na verejnú vodovodnú sieť podľa čl. IV ods. 1 zmluvy realizované. Z titulu svojho vlastníckeho práva udeľuje odberateľ dodávateľovi súhlas so vstupom na pozemky dotknuté realizáciou pripojenia nehnuteľnosti na verejnú vodovodnú sieť podľa čl. IV ods. 1 zmluvy a súhlas na samotnú realizáciu predmetného pripojenia v súlade s Prílohou č. 3 zmluvy, prostredníctvom dodávateľom zvoleného zhotoviteľa. Súhlas so vstupom na dotknuté pozemky podľa predchádzajúcej vety tohto odseku tohto článku zmluvy sa vzťahuje aj na dodávateľom zvoleného zhotoviteľa na realizáciu pripojenia na verejnú vodovodnú sieť podľa čl. IV ods. 1 zmluvy.

**Článok VII  
Záverečné ustanovenia**

1. Táto Zmluva sa uzatvára na dobu určitú do.................../ dobu neurčitú.
2. Zmluva nadobúda platnosť a účinnosť dňom......................
3. Dňom nadobudnutia platnosti a účinnosti tejto Zmluvy strácajú platnosť a účinnosť všetky predchádzajúce zmluvy o dodávke pitnej vody verejným vodovodom, ktoré boli uzatvorené pre odberné miesto uvedené v tejto Zmluve medzi Odberateľom a Dodávateľom, ak také existujú.
4. Všetky práva a povinnosti vyplývajúce z tejto Zmluvy prechádzajú na právnych nástupcov Zmluvných strán.
5. Meniť alebo dopĺňať túto Zmluvu je možné výlučne formou písomných dodatkov k nej podpísaných oboma Zmluvnými stranami.
6. Meniť, dopĺňať alebo rušiť VOP alebo ich jednotlivé ustanovenia je oprávnený Dodávateľ, a to aj jednostranne, z dôvodov, spôsobom a s účinnosťou uvedených vo VOP.
7. Zmluva je vyhotovená v dvoch (2) vyhotoveniach s platnosťou originálu, z ktorých každá zo Zmluvných strán si ponechá po jednom (1) vyhotovení.
8. Zmluvné strany vyhlasujú, že sa so znením a obsahom tejto Zmluvy a VOP, ktoré sú neoddeliteľnou súčasťou tejto Zmluvy oboznámili a súhlasia s ním. Odberateľ vyhlasuje, že Zmluvu uzatvára slobodne a vážne, jeho prejav vôle je určitý a zrozumiteľný a vyjadruje jeho skutočnú vôľu, že Zmluvu uzatvára nie v tiesni ani za nevýhodných podmienok a že pri uzatvorení Zmluvy nebol uvedený do omylu ani nevyvolal omyl u Dodávateľa. Odberateľ podpisom osoby oprávnenej konať v jeho mene alebo zaňho na tejto Zmluve potvrdzuje správnosť a úplnosť údajov uvedených v tejto Zmluve.
9. Právne vzťahy neupravené touto zmluvou a VOP sa riadia ustanoveniami Zákona o verejných vodovodoch a verejných kanalizáciách, ustanoveniami zákona č. 513/1991 Zb. Obchodný zákonník, v znení neskorších právnych predpisov a ďalšími všeobecne záväznými právnymi predpismi platnými a účinnými na území Slovenskej republiky, ak tak tieto predpisy určujú. V prípade, že táto Zmluva obsahuje dojednania odlišné od ustanovení VOP, majú dojednania obsiahnuté v tejto Zmluve prednosť pred ustanoveniami VOP.

V Piešťanoch dňa....................

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Trnavská vodárenská spoločnosť, a.s.**  Ing. Radovan Foltinský  predseda predstavenstva | .................................  .....................  odberateľ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Trnavská vodárenská spoločnosť a.s.**

Ing. Julie Kováčová

obchodný riaditeľ

Prílohy:

Príloha č. 1 Všeobecné obchodné podmienky dodávky pitnej vody a odvádzania odpadových vôd

Príloha č. 2 Fotokópia listu vlastníctva k nehnuteľnosti

Príloha č. 3 Technická špecifikácia podľa čl. VI ods. 1 zmluvy